Kemeron: AQShda prezidentlik saylovlari so‘ngigacha yetib kelgan har qanday kishini tabriklayman

Britaniya bosh vaziri Devid Kemeron jurnalistlarning AQSh prezidentligiga Respublikachilar partiyasidan da’vogar Donald Tramp va uning gaplariga munosabati haqidagi savollariga ochiqdan-ochiq javob berib o‘tirmadi, deb yozadi “RIA Novosti”. U prezidentlik poygasining oxiriga kim yetib kelsa ham, tabriklashini ma’lum qildi.

“Men AQShdagi saylov jarayoniga aralashmoqchi emasman. Ammo aytishim mumkinki, ushbu telbanamo marafon — AQShdagi prezidentlik saylovlari so‘ngigacha yetib kelgan har qanday kishini qutlayman”, — dedi Kemeron.
Tramp 26-may, payshanba kuni partiya delegatlarining Respublikachilar partiyasidan nomzodini ilgari surish uchun zarur bo‘lgan 1237 ta ovozini to‘pladi. Demokratlar orasida Hillari Klinton yoki Berni Sanders uning raqibiga aylanadi.